Gw mau tau 2006–2011 dari Amanda Seyfried. Jelasin dalam bahasa melayu

Seyfried mula terkenal selepas peranan beliau dalam bersiri HBO, Big Love.  Seyfried melakonkan watak Sarah Henrickson di dalam drama ini. Big Love pertama kali ditayangkan di Amerika Syarikat pada 12 Mac 2006. Pada bulan Disember 2009, HBO mengesahkan bahawa Seyfried akan kembali untuk musim keempat drama ini tetapi ia akan menjadi musim terakhirnya kerana Seyfried ingin menumpukan perhatian kepada kerjaya filem beliau dan projek yang akan datang.

Susulan Big Love, Seyfried melakonkan watak sokongan sebagai Zoe di dalam filem drama seram tahun 2008, Solstice dan beliau membintangi bersama Meryl Streep dalam filem Mamma Mia!. Mamma Mia! merupakan watak utama Seyfried yang pertama. Filem ini merupakan filem dengan kutipan kelima tertinggi pada tahun 2008, dan setakat bulan Januari 2013, ia merupakan filem dengan kutipan ke-73 tertinggi sepanjang zaman. Persembahan muzikal beliau dalam Mamma Mia! dikeluarkan dalam runut bunyi filem ini dimana beliau menyanyikan lima lagu.

Pada bulan Mac 2008, Seyfried dipilih untuk berlakon dalam  filem komedi seram, Jennifer's Body. Dalam filem ini, Seyfried melakonkan watak Anita "Needy" Lesnicki. Filem ini ditayangkan buat pertama kali di Festival Filem Antarabangsa Toronto 2009 dan ditayangkan di teater pada 18 September 2009. Filem ini menerima ulasan bercampur daripada pengkritik. Pada tahun yang sama, beliau dipilih untuk berlakon dalam filem bebas, Boogie Woogie. Beliau melakonkan watak Paige Oppenheimer. Filem ini pada ditayangkan pada 26 Jun 2009 di Festival Filem Antarabangsa Edinburgh dan secara rasminya ditayangkan di teater AS pada 25 April 2010. Pada 22 Februari 2009, Seyfried menyampaikan anugerah Anugerah Akademi Tahunan ke-81 2009. Pada awal bulan Mac 2009, pengarah, Zack Snyder telah memilih Seyfried untuk melakonkan watak utama, Baby Doll dalam filem Sucker Punch, tetapi Seyfried terpaksa keluar daripada projek filem ini konflik jadual bersama Big Love.

Seyfried membintangi bersama Channing Tatum dalam Dear John, sebuah adaptasi dari novel dengan nama yang sama ditulis oleh Nicholas Sparks. Filem ini ditayangkan pada 5 Februari 2010 dan merima ulasan negatif.  Seyfried menulis dan menyanyikan lagu "Little House", sebuah lagu yang muncul dalam runut bunyi filem Dear John. Seyfried muncul dalam filem erotik thriller, Chloe yang ditayangkan oleh Sony Pictures Classics pada 26 Mac 2010. Chloe pada asalnya ditayangkan di Festival Filem Toronto pada bulan September 2009. Lakonan Seyfried di dalam filem ini menerima ulasan baik daripada pengkritik.

Pada tahun 2010, Seyfried membintangi filem romantik komedi, Letters to Juliet yang menerima ulasan bercampur dan merupakan satu kejayaan box office. Filem ini mengutip AS$80 juta di seluruh dunia. Beliau menerima anugerah sebagai "Showest Breakthrough Female Star of The Year". Beliau juga memenangi kategori "Scared-As-S**T" untuk lakonannya dalam Jennifer's Body dan dicalonkan untuk Lakonan Wanita Terbaik untuk filem Dear John di Anugerah Filem MTV 2010. Juga pada tahun 2010, beliau dimasukkan ke dalam senarai Forbes "17 Bintang Untuk Dilihat" dan menerima 3 pencalonan dalam Teen Choice Awards.

Seyfried melakonkan watak Valerie di dalam filem Red Riding Hood; ia ditayangkan pada 11 Mac 2011 dan menerima ulasan tetapi tetapi mencapi kejayaan box office dengan kutipan AS$90 juta berbanding bajet produksi sebanyak AS$42 juta. Beliau juga melakonkan watak utama sebagai Sylvia Weis di dalam filem In Time. Filem ini ditayangkan pada bulan Oktober 2011 dan menerima ulasan bercampur. Filem ini mengutip AS$172 juta di seluruh dunia.